傅蒙庥

傅蒙庥（），號鴻汀，陕西汉中府南郑县人。明末政治人物。

生平
崇祯三年（1630年）庚午科陕西乡试舉人，四年（1631年）联捷辛未科进士，大理寺观政，授即墨县知县，七年考察去职。十二年起补東昌府经历，升武强县知县，以贿赂吏部尚书田唯嘉，十一年升刑部四川司主事，不久被革职为民《崇祯四年辛未科进士三代履历》：傅蒙庥，鴻汀，書四房，丙午十二月二十七日生。南郑人，庚午六十一，會九十七，三甲七十七名。大理政，授即墨知县，甲戌考察，己卯补東昌府经历，戊寅升刑部四川司主事，革职。曾祖寵，训导。祖一经，州判。父信，廪生。 《烈皇小识》卷五：四月，吏部尚书田唯嘉罢。时士聪廉得唯嘉纳贿事款，复上《圣主神明烛弊》一疏。淄川见疏有事款，即密抄一通送唯嘉，俾预为辨地。不意唯嘉不待旨下，而遽上疏辨也。士聪乃上《臣疏预设甚奇》一疏，有旨：「著唯嘉回奏。」而前疏竟下锦衣卫提究，事既下部矣，唯嘉仍视大选自如。……既而唯嘉回奏疏稿预泄缘由，称系写本人所送进。有旨：「既系写本人传送，何难稽查，著即指名速奏。」唯嘉再奏，乃称：「是早有人传呼门外云：『有人诬捏你主人事款，速速取去。』门役惊起开视，则其人不能久待，竟掷槛间而去。」嘻！直同儿戏矣。士聪复上《冢臣说谎面欺》一疏，有旨：「奏内事情，著田唯嘉据实回奏，不许一毫支饰取咎。」唯嘉窘极，乃疏请罢云：「士聪之意，欲攻陷臣，希图翻案，为推部请臣复谋考选，臣一日在部，其私心一日不遂，乞将臣解任听勘。」有旨：「田唯嘉准解任回籍。」大学士张至发罢。上复御讲筵，诸臣于奉华殿门鹄立，上传「项煜方在议处，不准入班。」讲毕，复谢阁臣，俾项煜回奏。越两日，而淄川罢，煜亦降三级调外任。盖上将放淄川，不欲煜居其功，故有此传谕。而淄川之罢，则实以泄士聪之疏于唯嘉，颇忤圣意云。士聪圣明烛奸疏既下卫，内指田唯嘉家人田少峰过付事甚夥。卫役初提颜裁缝等，唯嘉举家大惊，闻其奴有仰药自尽者，未知即少峰否也。然少峰究竟不出，而唯嘉之金珠已捆载入卫帅吴孟明家矣。已而卫招上，止招卢以岑升主事用银五百两，系田登弟过付于田敬宗，仍谓唯嘉初不知之。有旨：「提田登弟再审。」已而卫招照旧，止认卢以岑一事，且云：「并无田少峰其人。」奉旨：「原参事款多端，岂止卢以岑一件，可得听其狡饰？还著严讯确供具奏。」又卫招：「颜裁缝、徐大章供称周汝弼用银八千，滥推巡抚，系史（范土）事，非大章等经手。」止增招出武强知县傅蒙庥，差人持银三百三十两，三百送田尚书，三十众人分用。有旨：「唯嘉革职，蒙庥革任。原参六款，再严鞫确情具奏。」卫招再上，奉旨：「田登弟既系伊大子家人，五百多金，岂有仆役瓜分之理？吴孟明不从实根究，殊属骫徇，著再降二级戴罪。田敬宗革了职提来。并周汝弼事情，严讯确供俱奉。」。

參考文獻

Category:南郑人
M
Category:明朝即墨县知县
Category:明朝武强县知县
Category:明朝刑部主事
Category:崇禎三年庚午科陝西鄉試舉人
Category:明朝大理寺觀政
Category:明朝經歷